
[bookmark: _Toc240671571][bookmark: _Ref240464319]1. Cliji in standardi znanj[footnoteRef:2] [2:  Andrin idr. 2025] 

[bookmark: _Toc240671572]1. a Sprejemanje 

Razumevanje ustnega izražanja
Cilji 
· Dijak razvija razumevanje ustnega izražanja in nadgrajuje strategije poslušanja besedil.
Standardi znanja
· Dijak sledi kompleksnejšim govorjenim besedilom, tudi z manj pogostimi idiomatskimi in nekaterimi nestandardnimi rabami jezika, pri čemer razločuje pomenske odtenke,
· izlušči bistvo in podrobnosti kompleksnih govorjenih besedil o konkretnih in abstraktnih vsebinah tudi v nepredvidljivih okoliščinah (npr. zvoki iz ozadja),
· sledi časovnemu zaporedju, npr. v zgodbi ali anekdoti, ter daljšemu pogovoru oziroma razpravi o abstraktnih in kompleksnih temah, ne glede na poznavanje tematike; občasno mora morda preveriti podrobnosti, zlasti če ne pozna jezikovne različice govorjenega besedila,
· v govorjenem besedilu prepozna stališče govorca o raznolikih vsebinah in ga zlahka loči od navedenih dejstev.

Razumevanje avdiovizualnega gradiva:
Cilji 
· Dijak razvija razumevanje avdiovizualnega gradiva in ob tem nadgrajuje strategije poslušanja z gledanjem in primerjanja ter kritičnega vrednotenja vsebin 
Standardi znanja
· Dijak razbere vsebino avdiovizualnega gradiva, v katerem se uporabljajo najpogostejši idiomatski in pogovorni izrazi, ter večino pomenskih odtenkov in implicitnih pomenov, če je gradivo v standardnem jeziku ali poznani različici,
· razbere vsebino utemeljitev in razprav tudi v zahtevnem avdiovizualnem gradivu in jo vrednoti.



Bralno razumevanje:
Cilji 
· Dijak ob branju različnih vrst neumetnostnih in umetnostnih besedil spoznava njihove značilnosti in zakonitosti ter razvija splošno bralno razumevanje; ob tem uporablja in nadgrajuje različne bralne strategije in strategije iskanja podatkov,
· z branjem umetnostnih besedil razvija razumevanje, doživljanje, interpretacijo, analizo ter vrednotenje umetnostnih besedil.
Standardi znanja
· Dijak razbere vsebino v zelo različnih, tudi vsebinsko zahtevnejših besedilih, ki so lahko zapletena in ponekod nejasno strukturirana, s širokim naborom besedišča in jezikovnih struktur, z najpogostejšimi idiomatskimi rabami in pogovornimi izrazi, o konkretnih in abstraktnih vsebinah, 
· prepozna zaporedje dogodkov, dojame bistvo in razbere podrobnosti, vključno z večino implicitno in eksplicitno izraženih stališč, čustev in mnenj v izvirnih besedilih ne glede na uporabljeno standardno ali poznano različico jezika (knjižni, pogovorni jezik itd.); težavna mesta lahko po potrebi večkrat prebere in si pomaga z referenčnimi viri,
· prepozna izraženo stališče o raznolikih temah in ga loči od navedenih dejstev; razbere različna razmerja med argumenti, problemi in rešitvami, vzroki in posledicami itd., 
· brez posebnih težav razbere vsebino umetnostnih besedil, tvorjenih v sodobnem standardnem jeziku ali poznani različici, in prepozna večino implicitnih pomenov in idej,
· izvirno umetnostno besedilo poglobljeno interpretira, analizira in vrednoti na ravni vsebine, tem, likov, slogovnih in žanrskih posebnosti.  

[bookmark: _Toc240671573]1. b Tvorjenje

Ustno izražanje:
Cilji 
· Dijak razvija zmožnost splošnega ustnega izražanja in nastopanja (tudi s pomočjo multimedijske podpore), pri tem pa uporablja, razvija in nadgrajuje tvorbne strategije.
Standardi znanja
· Dijak tvori jasne, podrobne, sistematično razvite opise kompleksnih vsebin in natančno razloži razlike med podobnimi idejami, koncepti in vsebinami; uspešno vključuje podteme, razvija posamezne točke in jih ustrezno zaključi,  
· predstavi svoje mnenje in zastopa stališča o kompleksnem vprašanju, pri čemer natančno oblikuje svoje trditve in učinkovito poudari in utemelji pomembne vidike,
· sistematično razvija argumentacijo in jo logično predstavi, s primeri podkrepi bistvene točke, zastopa svoje mnenje in stališča, pri čemer upošteva mnenje in stališča prejemnika ter oblikuje ustrezen zaključek,
· oblikuje jasno, sistematično in poglobljeno predstavitev kompleksnih vsebin, pri čemer svoja stališča podkrepi z daljšimi utemeljitvami in ustreznimi primeri; pri predstavitvi primerja in presoja alternativne predloge in argumente ter na njihovi podlagi oblikuje predpostavke, 
· jasno, tekoče in spontano nagovori poslušalce v zvezi s splošnimi in večino bolj specifičnih vsebin; z ustrezno uporabo poudarka in intonacije natančno izrazi pomenske odtenke, 
· prebrano umetnostno besedilo samostojno in poglobljeno ustno interpretira, analizira in vrednoti.



Pisno izražanje:
Cilji 
· Dijak razvija splošno pisno izražanje in ustvarjalno pisanje na zahtevnejši ravni ter usvaja strategije tvorjenja neformalnih, manj formalnih in formalnih besedil.
Standardi znanja
· Dijak tvori jasne, dobro strukturirane krajše in daljše pisne sestavke s podrobnostmi o kompleksnih vsebinah z različnih, tudi manj znanih vsebinskih področij, v katerih primerja in povezuje podatke, trditve in argumente,
· v besedilih koherentno primerja, povezuje, razširi in podrobneje osvetli svoja stališča do dogodkov, literarnih del, delovanja in izkušenj z daljšimi dodatnimi pojasnili, razlogi in tehtnimi primeri; 
· upošteva značilnosti pisanja različnih besedilnih vrst,    
· dosledno uporablja zahtevnejše strukture in konvencije različnih besedilnih zvrsti z ustreznim slogom in registrom glede na naslovnika, vrsto besedila in tematsko področje,   
· prebrano umetnostno besedilo samostojno interpretira, analizira in vrednoti.



[bookmark: _Toc240671574]1. c Interakcija

Ustna interakcija:
Cilji 
· Dijak razvija zmožnost ustne interakcije ter usvaja in nadgrajuje z njo povezane interakcijske strategije.
Standardi znanja
· Dijak se sporazumeva tekoče in spontano ter zanesljivo izmenjuje podrobne informacije na jasen in poglobljen način, tudi o abstraktnih, kompleksnih vsebinah; v družabnih stikih jezik uporablja prožno in učinkovito, pri tem izraža čustva,
· glede na okoliščine zanesljivo izbere ustrezno stopnjo formalnosti; v pogovoru sodeluje, tudi če je govor sodelujočih ponekod nerazločen in razmeroma hiter,
· prepričljivo zagovarja svoje stališče, odgovarja na vprašanja in pripombe ter se tekoče, spontano in ustrezno odziva na kompleksne protiargumente in jih vrednoti,  
· ideje drugih razvija naprej in jih poveže v koherenten miselni tok, pri čemer povzema, razlaga in tehta različne vidike govorne situacije v jasnem, tekočem in dobro strukturiranem jeziku,  
· izzove sodelovanje drugih članov skupine z odprtimi in kompleksnimi vprašanji, ki spodbudijo logično mišljenje, jim pomaga razširiti njihovo razmišljanje in pojasniti svoja mnenja. Pri tem vrednoti in prepoznava pomenske odtenke ter obzirno usmerja razpravo.  

Pisna interakcija:
Cilji 
· Dijak razvija zmožnost pisne interakcije ter usvaja in nadgrajuje z njo povezane interakcijske strategije.
Standardi znanja
· Dijak učinkovito izmenjuje formalna, manj formalna in neformalna sporočila v pisni obliki, pri čemer uporablja ustrezen register, obliko in ustaljene norme, izraža se jasno in natančno ter se prožno prilagaja naslovniku,
· ideje drugih razvije in jih koherentno poveže, pri čemer povzema, razlaga in tehta različne vidike pisne situacije v jasnem, tekočem in dobro strukturiranem jeziku.



Spletna interakcija:
Cilji 
· Dijak nadgrajuje zmožnost sodelovanja v spletnih izmenjavah v realnem času in z več udeleženci; pri tem nadgrajuje strategije spletne interakcije in po potrebi učinkovito uporabi spletna orodja za jezikovno podporo.
Standardi znanja
· Dijak to področje razvija postopno. Učitelj spremlja njegov napredek in dosežkov ne ocenjuje.




[bookmark: _Toc240671575]1. d Posredovanje, raznojezična in medkulturna zmožnost

Posredovanje:
Cilji 
· Dijak poglablja zmožnost pisnega in govornega posredovanja, tj. prenašanja, pojasnjevanja, prevajanja, obdelovanja in povzemanja ključnih misli in specifičnih informacij iz slišanih, bralnih in multimodalnih besedil drugi osebi, ki zaradi različnih ovir nima dostopa do teh besedil, 
· razvija zmožnost za sodelovanje v skupini in njeno vodenje, ki omogoča sooblikovanje pomena in spodbujanje konceptualnega govora, 
· razvija zmožnost za ustvarjanje okolja za uspešno sporazumevanje in spodbujanje razumevanja.
Standardi znanja
· Dijak to področje razvija postopno. Učitelj spremlja njegov napredek in dosežkov večinoma ne ocenjuje. Nekatere vidike posredovanja ocenjujemo pri interakciji.

Raznojezična in medkulturna zmožnost:
Cilji 
· Dijak razvija zavest o različnih prepričanjih, vrednotah in praksah, 
· razvija zmožnost interpretacije in razprave o različnih kulturnih prepričanjih, vrednotah in praksah, pri čemer se zaveda pogledov in prepričanj družbenega okolja, iz katerega izhaja,
· razvija zmožnost prožnega menjavanja jezikov iz svojega raznojezičnega repertoarja, kar mu omogoča in olajša sporazumevanje v večjezičnem okolju, 
· širi svoj jezikovni in kulturni repertoar ter razvija kulturno zavest, ki se kaže v odprtosti do raznolikosti.
Standardi znanja
· Dijak to področje razvija postopno. Učitelj spremlja njegov napredek in dosežkov ne ocenjuje.



[bookmark: _Toc240671576]1. e Sporazumevalne jezikovne zmožnosti 

Jezikovna zmožnost:
Cilji 
· Dijak razvija slovnično pravilno in ustrezno sporazumevanje,  
· razvija širok obseg besedišča, vključno s kolokacijami, stalnimi besednimi zvezami in pogovornimi oz. idiomatskimi izrazi, 
· razvija razumljivo izgovarjavo angleških glasov in ustrezno rabo prozodičnih prvin jezika (poudarka, intonacije, ritma),  
· razvija spretnost pravilnega zapisovanja, pravilne rabe ločil in oblikovanja besedila.
Standardi znanja
· Dijak ustrezno uporablja bogat nabor slovničnih struktur in prvin; napake so redke in ne vplivajo na razumevanje,
· prepozna in ustrezno uporablja širok obseg besedišča, sklepa o njegovem dejanskem in prenesenem pomenu, tako da bere, posluša, govori in piše o kompleksnejših splošnih in medpredmetnih vsebinah; pri tem učinkovito uporablja sopomenke in parafrazira ter le redko išče ustrezne izraze; dobro obvlada kolokacije oziroma pogoste stalne besedne zveze in pogovorne izraze; ustvarjalno uporablja jezik,
· govori tekoče in razumljivo, pri čemer ustrezno in jasno izgovarja tako rekoč vse angleške glasove; pri branju razmeroma pravilno predvidi fonološke značilnosti neznanih besed; zna spreminjati intonacijo in pravilno poudarjati, da natančno pove to, kar želi; občasne manjše težave s poudarkom, ritmom ali intonacijo ne vplivajo na razumljivost sporočila,
· pri tvorjenju besedil dosledno uporablja oblikovne značilnosti besedilne vrste; zapis in raba ločil sta pravilna, razen občasnih spodrsljajev.






Sociolingvistična zmožnost:
Cilji 
· Dijak razvija zmožnost ustrezne rabe jezika za vzpostavitev družabnih stikov in učinkovitega preklapljanja med različnimi stopnjami formalnosti.
Standardi znanja
· Dijak prepozna in ustrezno interpretira družbeno kulturne in jezikovne norme in konvencije ter se nanje primerno odzove; svoje izražanje prilagaja družbenemu okolju, tako da učinkovito preklaplja med različnimi registri (stopnjami formalnosti), prepozna večino namigov in posredno izraženih pomenskih odtenkov.

Pragmatična zmožnost:
Cilji 
· Dijak razvija zmožnost prilagajanja jezika situaciji in izražanja misli na različne načine (prožnost), 
· razvija zmožnost sooblikovanja besedila (razvijanje teme) oziroma učinkovitega sodelovanja v pogovoru, 
· razvija zmožnost tvorjenja logično povezanih in strukturiranih besedil (koherentnost in kohezivnost),
· razvija zmožnost vsebinsko natančnega in ustreznega izražanja (vsebinska natančnost), 
· razvija zmožnost tekočega in spontanega izražanja (tekočnost).
Standardi znanja
· Dijak se učinkovito izraža s prilagajanjem sloga in drugih jezikovnih sredstev; s prepoznavanjem dvoumnosti ali negotovosti zna preoblikovati izraženo,
· izbira situaciji ustrezna, raznolika jezikovna in nejezikovna sredstva, s katerimi začne, vzdržuje in konča pogovor ter učinkovito menjava vlogi govorca in poslušalca,
· ustrezno uporablja raznolika kohezivna sredstva za tvorjenje smiselnih in logičnih besedil,
· tudi v zahtevnejših situacijah izrazi bistvene točke in podrobne informacije ter uporablja različne modalnosti za izražanje gotovosti, prepričanosti in verjetnosti,  
· izraža se spontano, pogosto tekoče in lahkotno, tudi v kompleksnejših situacijah, občasno se lahko pojavljajo tudi krajši premori.


[bookmark: _Toc240671577]2. Načrtovane in nerazporejene ure
Letni obseg 105 ur se deli na 84 načrtovanih ur (80 %) in 21 nerazporejenih ur (20 %).[footnoteRef:3] [3:  Razporeditev morebitnih dodatnih ur je razvidna iz dnevnih priprav učitelja za posamezni oddelek.] 

Načrtovane ure so razporejene: 
· uvodna ura: 1 ura, 
· utrjevanje snovi prvega letnika: 2 uri, 
· učne enote 6-10: po 16 ur za vsako enoto, 
· zaključna ura: 1 ura. 
Način razporejanja nerazporejenih ur je razviden iz dnevnih priprav učitelja za posamezni oddelek. Glede na predznanje dijakov[footnoteRef:4] in dinamiko posameznega oddelka so te ure avtonomno razporejene med posamezne učne enote ter namenjene tudi: [4:  Za dijakinje in dijake je uporabljena moška slovnična oblika, ki velja enakovredno za oba spola.] 

· utrjevanju in formativnemu spremljanju, 
· preverjanju znanja pred pisnim in ustnim ocenjevanje znanja,
· pisnemu in ustnemu ocenjevanju znanja ter ocenjevanju znanja pridobljenega na drugačen način (gl. Načrt ocenjevanje znanja aktiva za tuje jezike),
· analizi in popravi pisnega ocenjevanje znanja,
· projektnemu delu, 
· medpredmetnemu povezovanju, 
· ipd.



[bookmark: _Toc240671578]3. Načrt posameznih učnih enot
Načrt posameznih učnih enot predstavi razporeditev ur po posameznih enotah, razdelitev snovi znotraj enote in predlagane medpredmetne povezave (gl. tudi pogl. 2). 
[bookmark: _Hlk239706341]Učitelj lahko po lastni presoji glede na predznanje dijakov in dinamiko oddelka učno enoto ali dele le-te smiselno obravnava v prvem, drugem, tretjem ali četrtem letniku istega oddelka, pri čemer v štirih letih izobraževanja obravnava vso snov po letnih učnih načrtih aktiva za angleščino kot prvi tuji jezik, kar je razvidno iz dnevnih priprav učitelja za posamezni oddelek.
Za ocenjevanja znanja gl. veljavni Učni načrt, Šolski pravilnik o ocenjevanju znanja ter Načrt ocenjevanja znanja aktiva za angleščino kot prvi tuji jezik.





[bookmark: _Toc240671579][bookmark: _Hlk238978064]3. a Učna enota 6: Živalski planet (Animal planet), 16 načrtovanih ur

	Učno gradivo
	Učbenik, delovni zvezek in slovnična vadnica

	Tematsko besedišče[footnoteRef:5] [5:  Učitelj po lastni presoji glede na predznanje dijakov in dinamiko razreda prilagaja in sistematizira tematsko besedišče.] 

	· Življenjski prostor živali
· Živali
· Živalski idiomi
· Frazni glagoli, povezani z obnašanjem/načinom življenja živali
· Besedotvorje

	[bookmark: _Hlk238943562]Slovnične strukture
	· Glagolski časi za izražanje preteklosti (tvorba, raba, primerjava rabe)
· Izražanje prihodnosti s stališča preteklosti (would + nedoločnik)
· Strukture za izražanje prihodnosti (tvorba, raba, primerjava rabe)
· Časovni odvisniki 
· Predlogi

	Sprejemanje, tvorjenje, interakcija, posredovanje,
raznojezična in medkulturna zmožnost
	· Ustno izražanje: Pojasnjevanje
· Avdiovizualno gradivo: Intervju (invazivna vrsta)
· Bralno razumevanje: Članek (migracije živali) 
· Pisno izražanje: Članek (izražanje predlogov) 
· Vrednote: Spoštovanje in varovanje prostoživečih živali
· Medkulturne povezave: Migracije živali 
· Posredovanje: Vizualni namigi na slikovnih iztočnicah
· Veščine javnega nastopanja: Poziv k dobrodelnosti 

	Medpredmetne povezave
	· Biologija, trajnostni razvoj (SSI: anatomija in fiziologija živali, ekologija, naravovarstvo, reja živali)





[bookmark: _Toc240671580]3. b Učna enota 7: Revolucija umetne intelligence (UI) (The AI revolution), 16 načrtovanih ur

	Učno gradivo
	Učbenik, delovni zvezek in slovnična vadnica

	Tematsko besedišče[footnoteRef:6] [6:  Učitelj po lastni presoji glede na predznanje dijakov in dinamiko razreda prilagaja in sistematizira tematsko besedišče.] 

	· Uporaba umetne intelligence, varnost in nadzor
· Besedne zveze z besedo track
· Frazni glagoli, povezani z UI in tehnologijo
· Besedotvorje

	Slovnične strukture
	· Trpnik
· Vzročna zveza (struktura have something done) 
· Predlogi

	Sprejemanje, tvorjenje, interakcija, posredovanje,
raznojezična in medkulturna zmožnost
	· Ustno izražanje: Izražanje nasprotnih stališč
· Avdiovizualno gradivo: Monologi (umetna intelligenca)
· Bralno razumevanje: Članek (umetna intelligenca) 
· Pisno izražanje: Daljši pisni sestavek (argumentativni esej)
· Vrednote: Uporaba UI za napredek človeštva
· Medkulturne povezave: Samovozeči avtomobili 
· Posredovanje: Interpretacija zvokov, kako jih prepoznati s pomočjo UI
· Življenjske veščine: Zastavljanje dosegljivih ciljev

	Medpredmetne povezave
	· Informatika (SSI: računalništvo, spletne tehnologije)





[bookmark: _Toc240671581]3. c Učna enota 8: Filmske franšize (Movie franchises), 16 načrtovanih ur

	Učno gradivo
	Učbenik, delovni zvezek in slovnična vadnica

	Tematsko besedišče[footnoteRef:7] [7:  Učitelj po lastni presoji glede na predznanje dijakov in dinamiko razreda prilagaja in sistematizira tematsko besedišče.] 

	· Film/televizija
· Besedne zveze z besedo show
· Frazni glagoli, povezani z zabavno industrijo 
· Besedotvorje

	Slovnične strukture
	· Pogojni odvisniki: Tip 0-3, mešani pogojniki, vezniki
· Predlogi

	Sprejemanje, tvorjenje, interakcija, posredovanje,
raznojezična in medkulturna zmožnost
	· Ustno izražanje: Izražanje hipotetičnosti, primerjava slikovnih iztočnic
· Avdiovizualno gradivo: Intervju (filmske franšize in videoigre)
· Bralno razumevanje: Članek (trženju v filmski industriji)
· Pisno izražanje: Recenzija (spletne strani o filmih)
· Vrednote: Življenjski nauki
· Medkulturne povezave: Stripovske konvencije (Comic-Con) 
· Posredovanje: Vpliv UI na filmsko ustvarjanje
· Veščine javnega nastopanja: Priprava kratkega videa za objavo

	Medpredmetne povezave
	· Umetnost / filmska vzgoja, slovenščini, filmsko izražanje, zgodovina in teorija filma (SSI: medijska produkcija, osnove videoprodukcije, grafično oblikovanje, slikovno oblikovanje)





[bookmark: _Toc240671582]3. d Učna enota 9: Forenzične tehnologije (Forensic technologies), 16 načrtovanih ur
	Učno gradivo
	Učbenik, delovni zvezek in slovnična vadnica

	Tematsko besedišče[footnoteRef:8] [8:  Učitelj po lastni presoji glede na predznanje dijakov in dinamiko razreda prilagaja in sistematizira tematsko besedišče.] 

	· Kriminal, storilci kaznivih dejanj
· Besedne zveze z besedo pay
· Frazni glagoli, povezani s kriminalom
· Besedotvorje

	Slovnične strukture
	· Naklonski glagoli za izražanje sklepanja
· Izražanje želja
· Strukture za izražanje namišljenih, irealnih ali malo verjetnih situacij v sedanjosti in preteklosti
· Predlogi

	Sprejemanje, tvorjenje, interakcija, posredovanje,
raznojezična in medkulturna zmožnost
	· Ustno izražanje: Komentiranje izjav, sklepanje o preteklih situacijah/dogodkih
· Avdiovizualno gradivo: Pogovor (organi pregona)
· Bralno razumevanje: Članek (zavarovanje doma) 
· Pisno izražanje: Poročilo 
· Vrednote: Namen/Smisel kaznovanja storilcev kaznivih dejanj
· Medkulturne povezave: Zgodovina policije
· Posredovanje: Policijska poročila
· Življenjske veščine: Osebna varnost

	Medpredmetne povezave
	· Biologija (SSI: biotehnologija, mikrobiologija, laboratorijska biomedicina, okoljevarstvo, forenzika in pravosodje)





[bookmark: _Toc240671583]3. e Učna enota 10: Socialna omrežja (Social media), 16 načrtovanih ur
	Učno gradivo
	Učbenik, delovni zvezek in slovnična vadnica

	Tematsko besedišče[footnoteRef:9] [9:  Učitelj po lastni presoji glede na predznanje dijakov in dinamiko razreda prilagaja in sistematizira tematsko besedišče.] 

	· Socialna omrežja in spletno življenje
· Fazni glagoli, povezani s socialnimi omrežji
· Besedne zveze z besedami say, speak, talk, tell
· Besedotvorje

	Slovnične strukture
	· Poročani govor
· Poročana in posredna vprašanja
· Glagoli, ki uvajajo poročani govor 
· Predlogi

	Sprejemanje, tvorjenje, interakcija, posredovanje,
raznojezična in medkulturna zmožnost
	· Ustno izražanje: Izražanje strinjanja in nestrinjanja, navajanje prednosti in slabosti
· Avdiovizualno gradivo: Monologi (socialna omrežja) 
· Bralno razumevanje: Članek (meme) 
· Pisno izražanje: Pismo uredniku
· Vrednote: Uporaba socialnih omrežij v dobre namene
· Medkulturne povezave: Začetki socialnih omrežij
· Posredovanje: Razlaga novih besed, pogledov, mnenj ipd.
· Veščine javnega nastopanja: Priprava poslovilnega/Zahvalnega videa

	Medpredmetne povezave
	· Slovenščina, sociologija, psihologija, informatika

